Koronavirus pandemiyasi tufayli yuzaga kelgan iqtisodiy vaziyatda turizm sohasi subyektlarini qoʻllab-quvvatlash va turizm infratuzilmasini rivojlantirish toʻgʻrisida
(resolution, 2025-08-27)

Oʻzbekiston Respublikasi Prezidentining “Koronavirus pandemiyasining salbiy taʼsirini kamaytirish uchun turizm sohasini qoʻllab-quvvatlashga doir kechiktirib boʻlmaydigan chora-tadbirlar toʻgʻrisida” 2020-yil 28-maydagi PF-6002-son Farmoni va Oʻzbekiston Respublikasi Prezidentining “Turizm sohasini sanitariya-epidemiologik xavfsizlikning kuchaytirilgan rejimi talablariga qatʼiy rioya qilgan holda rivojlantirishga doir qoʻshimcha chora-tadbirlar toʻgʻrisida” 2020-yil 19-iyundagi PQ-4755-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Turoperatorlar, turagentlar va joylashtirish vositalari xarajatlarining bir qismini qoplash uchun subsidiyalar berishning vaqtinchalik tartibi toʻgʻrisidagi nizom 1-ilovaga muvofiq; Turizm sohasining alohida subyektlari faoliyati bilan bogʻliq xarajatlarni qisman kompensatsiya qilish va xoʻjalik subyektlarining epidemiyaga qarshi kurashish profilaktik tadbirlarini amalga oshirishga yoʻnaltirilgan xarajatlarini qoplashning vaqtinchalik tartibi toʻgʻrisidagi nizom 2-ilovaga muvofiq; Turizm va yondosh infratuzilma obyektlari hamda turistik xizmatlarni sanitar-gigiyeniya jihatdan xavfsiz xizmat koʻrsatish talablari asosida sertifikatlash tartibi toʻgʻrisidagi nizom 3-ilovaga muvofiq; Oʻzbekiston Respublikasi Turizm va madaniy meros vazirligi huzuridagi Xavfsiz turizm jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizom 4-ilovaga muvofiq; Oʻzbekiston Respublikasida turistik zonalarga avtotransport vositalari bilan kirish uchun yigʻimni undirish tartibi toʻgʻrisidagi nizom 5-ilovaga muvofiq tasdiqlansin. 3. Oʻzbekiston Respublikasi Turizm va madaniy meros vazirligi: a) har oy yakuni bilan keyingi oyning 20-kuniga qadar Oʻzbekiston Respublikasi Prezidentining “Koronavirus pandemiyasining salbiy taʼsirini kamaytirish uchun turizm sohasini qoʻllab-quvvatlashga doir kechiktirib boʻlmaydigan chora-tadbirlar toʻgʻrisida” 2020-yil 28-maydagi PF-6002-son Farmoni va Oʻzbekiston Respublikasi Prezidentining “Turizm sohasini sanitariya-epidemiologik xavfsizlikning kuchaytirilgan rejimi talablariga qatʼiy rioya qilgan holda rivojlantirishga doir qoʻshimcha chora-tadbirlar toʻgʻrisida” 2020-yil 19-iyundagi PQ-4755-son qarori hamda mazkur qarorga muvofiq tadbirkorlik subyektlariga ajratilgan mablagʻlar hisob-kitobi asosida keyingi oy uchun ajratilishi rejalashtirilayotgan mablagʻlar boʻyicha buyurtmanomani Moliya vazirligiga taqdim qilib borsin. Oʻzbekiston Respublikasi Moliya vazirligi Turizm va madaniy meros vazirligining buyurtmanomasiga binoan har oyning yakuniga qadar buyurtmanomada keltirilgan mablagʻlarni Turizm va madaniy meros vazirligi huzuridagi budjetdan tashqari Turizmni qoʻllab-quvvatlash jamgʻarmasiga hisobiga oʻtkazsin; b) bir oy muddatda oʻzining rasmiy veb-sahifasida subsidiya, davlat subsidiyasi va grant olganlar soni hamda taqdim etilgan mablagʻlar miqdori toʻgʻrisidagi maʼlumotlar yangilab borilishini taʼminlasin. 4. Belgilansinki: a) turistik zonada zamonaviy avtoturargoh tashkil etish, unga kirishda toʻlov operatsiyalarini amalga oshirish va tekshirib borish uchun moʻljallangan dasturiy-apparatli taʼminot majmuasi va uning toʻliq joriy qilinishi va ishlashi uchun zarur boʻlgan uskunalarni oʻrnatish mahalliy budjet manbalari hisobiga qoplanadi; b) turistik zonaga kirishdan tushgan mablagʻlar quyidagi tartibda taqsimlanadi: 80 foizi — Turistik zona direksiyasi maxsus hisobraqamiga; 20 foizi — mahalliy budjet hisobraqamiga oʻtkaziladi. Bunda, turistik zonada zamonaviy avtoturargoh tashkil etish va unga kirishda toʻlov operatsiyalarini amalga oshirish uchun moʻljallangan dasturiy-apparatli taʼminot majmuasini oʻrnatishga oid xarajatlar qoplangandan soʻng turistik zonaga kirishda tushadigan mablagʻlarning 100 foizi Turistik zona direksiyasi maxsus hisobiga yoʻnaltiriladi. v) Oʻzbekiston Respublikasi Turizm va madaniy meros vazirligi huzuridagi “Turizm xizmatlarini sertifikatlash markazi” DUK, istisno tariqasida, turizm va yondosh infratuzilma obyektlari hamda turistik xizmatlarni sanitar-gigiyenik xavfsiz xizmat koʻrsatish talablari asosida sertifikatlash faoliyati bilan shugʻullanishga akkreditatsiya qilinmaydi. 5. Oʻzbekiston Respublikasi Turizmni rivojlantirish davlat qoʻmitasi, manfaatdor vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi Bosh vazirining oʻrinbosari — Turizmni rivojlantirish davlat qoʻmitasi raisi A.A. Abduxakimov zimmasiga yuklansin. 1. Ushbu Nizom Oʻzbekiston Respublikasi Turizm va madaniy meros vazirligi huzuridagi budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobiga subsidiyalar ajratishning vaqtinchalik tartibini belgilaydi. 2. Ushbu Nizomda quyidagi tushunchalar qoʻllaniladi: subsidiya — turoperatorlar, turagentlar va joylashtirish vositalarining Jamgʻarmadan tadbirkorlik faoliyatini ragʻbatlantirish uchun ajratilgan mablagʻlar; turoperator — turistik mahsulotlarni shakllantirish, ilgari surish va realizatsiya qilish yuzasidan turistik faoliyat bilan shugʻullanadigan yuridik shaxs — Oʻzbekiston Respublikasi rezidenti; turagent — turistik mahsulotni ilgari surish va realizatsiya qilish uchun turizm faoliyati bilan shugʻullanuvchi yuridik yoki jismoniy shaxs — Oʻzbekiston Respublikasi rezidenti; joylashtirish vositalari — mehmonxonalar, turistik bazalar va majmualar, dam olish uylari va zonalari, pansionatlar, kempinglar, motellar, mehmon uylari, oʻtov va chodirli oromgohlar, sanatoriylar hamda mehmonxona xizmatlari (joylashtirish boʻyicha xizmatlar) koʻrsatiladigan boshqa obyektlar, shuningdek, joylashtirish vositasi sifatida tunab qolish uchun jihozlangan yer usti transporti; 3. Subsidiyalar quyidagilarga: turoperatorlarga — avia va temir yoʻl chiptalari xarajatlarining bir qismini qoplash uchun; joylashtirish vositalari — joylashtirish xizmatlari (mehmonxona xizmatlari) uchun ajratiladi. 4. Turoperatorlar, turagentlar va joylashtirish vositalari har oy yakuni bilan (kelgusi oyning 10-kuniga qadar) subsidiyalar ajratilishi uchun Oʻzbekiston Respublikasi Turizm va madaniy meros vazirligiga (keyingi oʻrinlarda — Vazirlik) maʼlumotlar taqdim etadi. 5. Turoperatorlar, turagentlar va joylashtirish vositalari arizani topshirish vaqtida qayta tashkil etish yoki tugatish jarayonida boʻlmasligi kerak va faoliyati Oʻzbekiston Respublikasi qonunchilik hujjatlarida belgilangan tartibda vaqtincha toʻxtatilgan boʻlmasligi lozim. 6. Subsidiya kirish turizmini qayta tiklash boshlanganidan eʼtiboran 2020-yil 31-dekabrgacha ajratiladi. 7. Subsidiya quyidagi shartlarda beriladi: a) xorijiy fuqarolar va fuqaroligi boʻlmagan shaxslar (xorijiy turistlar) uchun Oʻzbekiston Respublikasi hududidagi joylashtirish vositalarida kamida 5 kecha tunashni oʻz ichiga olgan turni tashkil qilish; b) har bir turistik guruh kamida 10 nafar xorijiy turistlardan iborat boʻlishi. 8. Subsidiya har bir tashkil qilingan tur uchun sotib olingan avia va temir yoʻl chiptalarining umumiy qiymatining 30 foizi miqdorida ajratiladi. 9. Turoperator subsidiya olish maqsadida Vazirlikka ushbu Nizomga 1-ilovaga muvofiq shaklda subsidiya ajratish toʻgʻrisidagi ariza bilan yozma yoki elektron shaklda murojaat qiladi. 10. Arizaga quyidagi hujjatlar ilova qilinadi: a) avia va temir yoʻl chiptalari toʻlanganligini tasdiqlovchi hujjatlar nusxalari; b) Oʻzbekiston Respublikasi hududida joylashgan joylashtirish vositalarida turistlarga koʻrsatilgan xizmatlar uchun tuzilgan shartnomalar boʻyicha haq toʻlanganligini tasdiqlovchi hujjatlar nusxalari (kassa cheklari, bajarilgan ishlar dalolatnomalari va boshqalar); v) turistik vaucherlarning nusxalari; g) ushbu Nizomga 2-ilovaga muvofiq hisobot shakli. 16. Joylashtirish xizmatlari (mehmonxona xizmatlari) uchun joylashtirish vositalariga subsidiyalar 2020-yil 1-iyundan 2021-yil 31-dekabrgacha ajratiladi. 17. Subsidiyalar joylashtirish xizmatlari (mehmonxona xizmatlari) narxining 10 foizi miqdorida ajratiladi. Bunda joylashtirish xizmatlari (mehmonxona xizmatlari)ga nomer (joy) narxiga kiritiladigan xizmatlar hisobga olinadi hamda joylashtirish vositasi tomonidan koʻrsatilgan qoʻshimcha xizmatlar (bar xizmati, restoran xizmati va boshqalar) kiritilmaydi. Joylashtirish vositasi har bir tashrif buyuruvchi haqidagi maʼlumotlarni avtomatlashtirilgan maxsus elektron dastur (“E-MEHMON”)ga kiritish chogʻida u joylashgan nomer (joy) narxini qoʻshimcha ravishda kiritib borishi shart. 18. Subsidiya olish uchun joylashtirish vositalari Vazirlikka ushbu Nizomga 1-ilovaga muvofiq shaklda mablagʻ ajratilishi toʻgʻrisidagi ariza bilan yozma yoki elektron shaklda murojaat qiladi. 19. Arizaga quyidagilar ilova qilinadi: a) joylashtirish vositasida joylashtirish xizmatlari koʻrsatilgan tashrif buyuruvchilar roʻyxati va ularga koʻrsatilgan joylashtirish xizmatlari hajmi toʻgʻrisida maʼlumot; b) joylashtirish xizmatlari koʻrsatish shartnomalari (invoys) va/yoki joylashtirish xizmatlariga haq toʻlanganligini tasdiqlovchi hujjatlar nusxalari; v) nomer (joy) narxini shakllantirish tartibini belgilovchi joylashtirish vositasining ichki qoidalari nusxasi. 20. Vazirlik joylashtirish vositalarida tashrif buyuruvchilarga xizmat koʻrsatilganligining haqqoniyligini avtomatlashtirilgan maxsus elektron dastur (“E-MEHMON”) orqali tekshiradi. 21. Vazirlik ariza olingan kundan boshlab besh ish kuni mobaynida hujjatlarning ushbu Nizom talablariga muvofiqligini tekshiradi. 22. Arizani oʻrganib chiqishda qoʻshimcha oʻrganishlar oʻtkazish talab etilsa, Vazirlik ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha 5 kalendar kunga uzaytirishi mumkin. Bunda qoʻshimcha oʻrganish hududlarga chiqib oʻrganish zarurati tugʻilganda amalga oshiriladi. 23. Arizani oʻrganib chiqqandan soʻng, bir ish kuni mobaynida subsidiyalarni ajratish yoki rad etish toʻgʻrisida qaror qabul qilinadi. Qarorning nusxasi qabul qilingan kunda ariza beruvchiga yuboriladi. 24. Subsidiya ajratish rad etilgan taqdirda, rad etish uchun asos boʻlgan sabablar aniq koʻrsatib oʻtilgan qaror ariza beruvchiga ushbu qaror qabul qilingan kundan boshlab bir ish kunida yuboriladi. Ariza beruvchi qarorni olgan kundan boshlab koʻpi bilan ikki hafta muddatda koʻrsatib oʻtilgan kamchiliklar bartaraf etilganini tasdiqlovchi tegishli hujjatlarni ilova qilgan holda Vazirlikka takroran ariza bilan murojaat qilish huquqiga ega. 25. Subsidiya berish quyidagi asoslarga koʻra rad etilishi mumkin: a) ushbu Nizomning 10, 15 va 19-bandlarida koʻrsatib oʻtilgan hujjatlar taqdim qilinmagan yoki toʻliq hajmda taqdim qilinmaganligi; b) taqdim qilingan hujjatlarning notoʻgʻriligi; v) ushbu Nizomning 11-bandida belgilangan turistlar soni limitining tugashi; g) ushbu Nizomning 6 va 16-bandlarida belgilangan mablagʻlar ajratish muddatining tugashi. Subsidiya berishni ushbu bandda koʻrsatib oʻtilmagan asoslar boʻyicha rad etish mumkin emas. 26. Ariza takroran taqdim etilgan kundan boshlab uch ish kuni mobaynida Vazirlik tomonidan qayta koʻrib chiqiladi. Bunda yangi asoslar boʻyicha subsidiya berishni rad etish mumkin emas. 27. Ushbu Nizomning 24-bandi ikkinchi xatboshisida koʻrsatilgan muddat tugagandan keyin taqdim qilingan ariza yangidan berilgan ariza hisoblanadi. 28. Ushbu Nizomning 24-bandi “v” va “g” kichik bandlarida koʻrsatilgan sabablarga koʻra yangidan taqdim qilingan arizalar koʻrib chiqilmaydi. 29. Arizalarni qabul qilish va koʻrib chiqishning yakuniy muddatlari: avia va temir yoʻl chiptalari xarajatlarining bir qismini qoplash boʻyicha turoperatorlarning arizalarini qabul qilish 2020-yil 15-dekabrga qadar, ularni koʻrib chiqish esa 2020-yil 31-dekabrga qadar amalga oshiriladi; joylashtirish xizmatlari (mehmonxona xizmatlari) uchun joylashtirish vositalarining arizalarini qabul qilish 2021-yil 15-dekabrga qadar, ularni koʻrib chiqish esa 2021-yil 31-dekabrga qadar amalga oshiriladi; olib kelingan va xizmat koʻrsatilgan har bir turist uchun turoperatorlar va turagentlarning arizalarini qabul qilish kirish turizmi boshlangan kundan eʼtiboran kirib keluvchi xorijiy turistlar soni 500 mingga yetganligi eʼlon qilingan kungacha, ularni koʻrib chiqish esa kirib keluvchi xorijiy turistlar soni Vazirlik tomonidan 500 mingga yetganligi eʼlon qilingan kundan boshlab 10 kun ichida amalga oshiriladi. 30. Subsidiya turoperator, turagent va joylashtirish vositalariga har oy yakuni boʻyicha, ularning har oyda (oy yakuni bilan keyingi oyning 5-kuniga qadar) taqdim etadigan arizalari asosida ajratiladi. 31. Subsidiya ajratish uchun Vazirlik Moliya vazirligiga tadbirkorlik subyektlariga ajratilayotgan mablagʻlar hisob-kitobi aks ettirilgan buyurtmanomani taqdim etadi. 32. Moliya vazirligi Qoʻmita tomonidan taqdim etilgan buyurtmanomani uch ish kunida koʻrib chiqadi va tegishli mablagʻlarni Qoʻmitaning shaxsiy gʻazna hisobvaraqlariga oʻtkazadi. Bunda tadbirkorlik subyektlariga subsidiya ajratish uchun Moliya vazirligi tomonidan Qoʻmitaga belgilangan tartibda shaxsiy gʻazna hisobvaraqlari ochiladi. 33. Mablagʻlar oʻtkazilgandan soʻng ularni Vazirlik uch ish kunida tadbirkorlik subyektlarining ularga xizmat koʻrsatuvchi tijorat banklardagi hisobraqamlariga oʻtkazib beradi. 34. Subsidiya olish uchun taqdim etilgan maʼlumotlar va hujjatlarning toʻgʻriligiga tegishli tadbirkorlik subyektlari masʼul hisoblanadi. 35. Vazirlik subsidiya berish ishlarini tashkil etish, muvofiqlashtirish va monitoring olib borish, ajratilgan mablagʻlarning yetkazilishi yuzasidan masʼul hisoblanadi. 36. Subsidiya mablagʻlarining tadbirkorlik subyektlariga oʻtkazilishi ustidan nazorat Davlat moliyaviy nazorati inspeksiyasi tomonidan amalga oshiriladi. 37. Taqdim etilgan maʼlumotlar sohtaligi aniqlangan hollarda Vazirlik tomonidan Davlat moliyaviy nazorati inspeksiyasiga taqdimnoma kiritiladi va ajratilgan subsidiya mazkur departament tomonidan belgilangan tartibda Davlat budjetiga qaytariladi. 38. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. HISOBOT SHAKLI T/r Turist toʻgʻrisidagi maʼlumotlar Xorijiy turistning Oʻzbekiston Respublikasi hududiga sayohati toʻgʻrisida maʼlumot Familiyasi, ismi, otasining ismi (mavjud boʻlsa) Shaxsni tasdiqlovchi hujjatdagi maʼlumotlar Xorijiy turistning kirish va chiqish sanalarini koʻrsatgan holda mamlakatda boʻlish davomiyligi Joylashtirish vositasining nomi 1. Jami Turistik oqimni taʼminlash uchun turistik mahsulotni amalga oshirish shartnomasi doirasi ________________ soʻm xarajat qilindi, shu jumladan, transport xarajatlari ________________ soʻm T/r Respublika hududida koʻrsatilan transport xizmatlari toʻgʻrisidagi hujjatlar nomi (avia va temir yoʻl chiptasi) Xarajatlarni tasdiqlovchi hujjatlar (sanasi, raqami) Xarajatlar summasi (soʻm) 1. Jami: Taqdim etilgan hujjatlarning toʻliqligi va haqqoniyligi tasdiqlangan. __________________________ (lavozimi) ______________________________ (imzo) _________________________________________ (F.I.Sh.) 1. Ushbu Nizom turizm sohasi subyektlarini ragʻbatlantiruvchi quyidagi chora-tadbirlarning vaqtinchalik tartibini belgilaydi: joylashtirish vositalarining toifa olish yoki toifani oshirish uchun renovatsiya, rekonstruksiya qilish hamda moddiy-texnika bazasini mustahkamlash boʻyicha xarajatlarini qisman subsidiyalash; “Uzbekistan. Safe travel GUARANTEED” tizimi doirasida turizm va yondosh infratuzilma obyektlarining bino va inshootlarida dezinfeksiya, dezinseksiya, deratizatsiya hamda yuqumli kasalliklar paydo boʻlishining oldini olish va darajasini pasaytirishga qaratilgan epidemiyaga qarshi kurashish profilaktika tadbirlarini amalga oshirishga yoʻnaltirilgan xoʻjalik subyektlarining xarajatlarini qoplash; xorijiy oshxona yoki alohida yoʻnalish boʻyicha ixtisoslashgan tematik ovqatlanish shoxobchalari, ovqat va oziq-ovqat mahsulotlarini yetkazib berish, shuningdek, suvenir mahsulotlarini yetkazib berish boʻyicha xizmatlarni tashkil etish boʻyicha loyiha tashabbuskorlariga grantlar ajratish; gidlar va turoperatorlar uchun yangi turizm mahsulotlari va yoʻnalishlarini ishlab chiqish va targʻib qilish uchun kompensatsiya ajratish. 2. Ushbu Nizomda quyidagi asosiy tushunchalar qoʻllaniladi: davlat subsidiyasi — Oʻzbekiston Respublikasi Turizm va madaniy meros vazirligi (keyingi oʻrinlarda — Vazirlik) va Qurilish vazirligining namunali loyihalari asosida turizm zonalari va respublikaning qishloq joylarida tadbirkorlik subyektlari tomonidan tez quriladigan konstruksiyalar (oʻtov, konteyner, sendvich panellari) bilan joylashtirish vositalarini qurish xarajatlarining bir qismini, shuningdek, turizm va yondosh infratuzilma obyektlarining bino va inshootlarida dezinfeksiya, dezinseksiya, deratizatsiya hamda yuqumli kasalliklar paydo boʻlishining oldini olish va darajasini pasaytirishga qaratilgan epidemiyaga qarshi kurashish profilaktik tadbirlarini amalga oshirishga yoʻnaltirilgan xarajatlarini qoplash uchun Davlat budjeti mablagʻlari hisobiga ajratiladigan begʻaraz mablagʻlar; subsidiya — yuridik shaxslarning joylashtirish vositalarini (keyingi oʻrinlarda — mehmonxona) toifa (yulduz) olish yoki toifani oshirish uchun bino va inshootlarni rekonstruksiya qilish hamda moddiy-texnika bazasini mustahkamlash uchun qilingan ishlar boʻyicha xarajatlarini, shuningdek, dor yoʻllarini qurish va jihozlash xarajatlarini qisman qoplash uchun Vazirlik huzuridagi budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobiga ajratiladigan begʻaraz mablagʻlar; grant — respublika hududlarida (Toshkent shahri bundan mustasno) xorijiy oshxona yoki alohida yoʻnalish boʻyicha ixtisoslashgan tematik ovqatlanish shoxobchalari, ovqat va oziq-ovqat mahsulotlarini yetkazib berish, shuningdek, suvenir mahsulotlarini yetkazib berish boʻyicha xizmatlarni tashkil etish boʻyicha loyihalarni amalga oshirish uchun tadbirkorlik subyektlariga hamda gidlar va turoperatorlar uchun yangi turizm mahsulotlari va yoʻnalishlarini ishlab chiqish va targʻib qilish uchun Jamgʻarma mablagʻlari hisobiga ajratiladigan begʻaraz mablagʻlar; xoʻjalik subyektlari — “Uzbekistan. Safe travel GUARANTEED” tizimining xavfsiz obyektlari reyestriga kiritilgan xoʻjalik subyektlari. 3. Davlat subsidiyasi, subsidiya va grant oluvchilar ularni olish uchun hujjatlarni topshirish sanasida qayta tashkil etish yoki tugatish jarayonida boʻlmasligi va ularning faoliyati Oʻzbekiston Respublikasi qonunchiligida belgilangan tartibda vaqtincha toʻxtatilgan boʻlmasligi lozim. 4. Subsidiya qonunchilikda belgilangan tartibda joylashtirish boʻyicha xizmatlar (mehmonxona xizmatlari) koʻrsatuvchi yuridik shaxslarga mehmonxonaga toifa (yulduz) olish yoki toifani oshirish uchun mehmonxonani renovatsiya, rekonstruksiya qilish hamda moddiy-texnika bazasini mustahkamlash uchun qilingan ishlarga ajratiladi. Mehmonxonaga toifa (yulduz) olish yoki oshirish ishlari uchun subsidiya ajratish 2021-yil 1-iyunga qadar amalga oshiriladi. 5. Subsidiya bir marta, quyidagi miqdorlarda ajratiladi: 3 yulduzli toifadagi mehmonxonalarning har bir xonasi uchun 5 million soʻm; 4 yulduzli toifadagi mehmonxonalarning har bir xonasi uchun 10 million soʻm; 5 yulduzli toifadagi mehmonxonalarning har bir xonasi uchun 15 million soʻm. 6. Yuridik shaxs subsidiya ajratilishi uchun Vazirlikka ushbu Nizomga 1-ilovaga muvofiq shaklda subsidiya olish toʻgʻrisidagi ariza bilan yozma yoki elektron shaklda murojaat qiladi. Bunda arizalarni qabul qilish 2021-yil 15-mayga qadar, ularni koʻrib chiqish 2021-yil 1-iyunga qadar amalga oshiriladi. 7. Arizaga quyidagi hujjatlar ilova qilinadi: koʻchmas mulk obyektlariga boʻlgan huquqlarning davlat reyestridan koʻchirma; mehmonxonaning binolari va inshootlarini renovatsiya, rekonstruksiya qilish va (yoki) moddiy-texnika bazasini mustahkamlash boʻyicha amalga oshirilgan ishlarni tasdiqlovchi hujjat nusxasi; Vazirlik huzuridagi “Turizm xizmatlarini sertifikatlash markazi” DUK tomonidan taqdim etilgan 3, 4 yoki 5 yulduzli mehmonxona toifasi koʻrsatilgan muvofiqlik sertifikatining nusxasi. 17. Davlat subsidiyasi “Uzbekistan. Safe travel GUARANTEED” tizimining xavfsiz obyektlari reyestriga kiritilgan xoʻjalik subyektlariga dezinfeksiya, dezinseksiya, deratizatsiya hamda yuqumli kasalliklar paydo boʻlishining oldini olish va darajasini pasaytirishga qaratilgan epidemiyaga qarshi kurashish profilaktik tadbirlarini amalga oshirishga yoʻnaltirilgan xarajatlarini toʻlik qoplash uchun ajratiladi. 18. Xoʻjalik subyekti davlat subsidiyasini olish uchun Vazirlikka ushbu Nizomga 1-ilovaga muvofiq shaklda davlat subsidiyasini olish toʻgʻrisidagi ariza bilan yozma yoki elektron shaklda murojaat qiladi. Bunda arizalarni qabul qilish 2020-yil 15-dekabrga qadar, ularni koʻrib chiqish 2020-yil 31-dekabrga qadar amalga oshiriladi. 19. Arizaga quyidagi hujjatlar ilova qilinadi: sanitariya-epidemiologiya xizmati tashkilotlari tomonidan dezinfeksiya, dezinseksiya, deratizatsiya hamda yuqumli kasalliklar paydo boʻlishining oldini olish va darajasini pasaytirishga qaratilgan epidemiyaga qarshi kurashish profilaktik tadbirlari amalga oshirganligini tasdiqlovchi hujjatlar (shartnoma nusxasi, toʻlov cheklari/kvitansiyasi); sanitariya-epidemiologiya xizmati tashkilotlari tomonidan tegishli xizmat koʻrsatilgan obyektning “Uzbekistan. Safe travel GUARANTEED” tizimining xavfsiz obyektlari reyestriga kiritilganligini tasdiqlovchi hujjat nusxasi. 20. 2020-yil 1-iyundan 2021-yil 31-dekabrga qadar tadbirkorlik subyektlariga quyidagilarni tashkil qilish boʻyicha loyihalarni amalga oshirish uchun grant shaklida pul mablagʻlari ajratiladi: respublika hududlarida (Toshkent shahri bundan mustasno) ovqat yetkazib berish xizmatiga ega xorijiy oshxona yoki alohida yoʻnalish boʻyicha ixtisoslashgan tematik ovqatlanish shoxobchalarini tashkil qilish; ovqat va oziq-ovqat yoki suvenir mahsulotlarini yetkazib berish boʻyicha xizmatlarni tashkil etish. 21. Grant bitta loyiha uchun 100 mln soʻmgacha boʻlgan miqdorda ajratiladi, bunda grant miqdori loyiha qiymatining 30 foizidan oshmasligi lozim. 22. Tadbirkorlik subyektlari grant ajratilishi uchun Vazirlikka ushbu Nizomga 2-ilovaga muvofiq shaklda ariza bilan yozma yoki elektron shaklda murojaat qiladi. Bunda arizalarni qabul qilish 2021-yil 15-dekabrga qadar, ularni koʻrib chiqish 2021-yil 31-dekabrga qadar amalga oshiriladi. 23. Arizaga quyidagi hujjatlar ilova qilinadi: a) ariza beruvchining nomi, STIR, hisob raqami va bank rekvizitlari koʻrsatib oʻtilgan holda tadbirkorlik subyekti sifatida davlat roʻyxatidan oʻtgan guvohnoma nusxasi; b) sanitariya va yongʻin xavfsizligi ustidan masʼul vakolatli organlar tomonidan berilgan xulosa va dalolatnoma nusxasi (ovqatlanish shoxobchalari uchun); v) xodimlarning (oshxona ishchilari, ofitsiant va boshqalar) tibbiyot daftarchalari (ovqatlanish shoxobchalari uchun). 24. Grant mablagʻlarini olish uchun tematik ovqatlanish shoxobchalari quyidagi talablarga javob berishi lozim: a) xorijiy oshxona yoki alohida yoʻnalishga ixtisoslashgan boʻlishi; b) kamida bitta hudud (tuman yoki viloyat markazi) doirasida ovqatni yetkazib berish xizmatiga ega boʻlishi; v) binoga qulay avtomobil va piyoda kirish yoʻllariga, zarur axborot koʻrsatkichlariga ega boʻlishi; g) binoga yondosh hudud obodonlashtirilganligi va tungi vaqtda yoritilishi; d) binoning va unda qoʻllanilayotgan texnik jihoz va uskunalar mos ravishda arxitektura-qurilish normalari va texnik meʼyorlarga javob berishi; e) kamida ikki xorijiy tildagi turli dizayndagi ovqat taomnomasi (menyusi) va vino (va/yoki choy, kofe, desert) kartalariga ega boʻlishi. 25. Har bir obyektga grant olish uchun alohida ariza topshiriladi. 26. Grant mablagʻlarini olish uchun yetkazib berish xizmatlari quyidagi talablarga javob berishi lozim: a) ovqat va oziq-ovqat yoki suvenir mahsulotlari yetkazib berishga ixtisoslashgan boʻlishi (bunda boshqa turdagi tovarlarni ham yetkazish bilan shugʻullanish mumkin); b) tovarlarni buyurtma qilish va sotib olish uchun faoliyat yurituvchi onlayn portal va uning mobil ilovasiga ega boʻlishi; v) kamida bitta hudud doirasida (Qoraqalpogʻiston Respublikasi yoki viloyat) tovarlarni yetkazib berishi. 27. 2020-yil 1-iyundan 2021-yil 31-dekabrga qadar grantlar gidlar (gid-tarjimon) (keyingi oʻrinlarda — gid) va turoperatorlarga yangi turizm mahsulotlari va yoʻnalishlarini ishlab chiqish hamda targʻib qilishga yoʻnaltirilgan xarajatlarini qoplash uchun quyidagi hajmlarda ajratiladi: gidlarga — ishlab chiqish uchun 5 million soʻm, turoperatorlarga — turlarni reklama va sotish uchun 10 million soʻm. 28. Turoperator va gidlar grant ajratilishi uchun Vazirlikka ushbu Nizomga 2-ilovaga muvofiq shaklda ariza bilan yozma yoki elektron shaklda murojaat qiladi. Bunda arizalarni qabul qilish 2021-yil 15-dekabrga qadar, ularni koʻrib chiqish 2021-yil 31-dekabrga qadar amalga oshiriladi. 29. Arizaga quyidagi hujjatlar ilova qilinadi: a) turoperator faoliyati xizmatlarini amalga oshirish huquqini tasdiqlovchi hujjat nusxasi yoki gidning malakasini tasdiqlovchi malaka sertifikati yoxud vaqtinchalik mehnat guvohnomasi; b) tur yoki ekskursiyaning asoslangan xarajatlarni oʻz ichiga olgan texnologik xaritasi; v) yangi turizm mahsulotlari va yoʻnalishlarini, shu jumladan, butunjahon Internet axborot tarmogʻi orqali targʻib qilish rejasi (turoperatorlar uchun). 30. Loyihalar quyidagilarga yoʻnaltirilgan boʻlishi lozim: a) yangi turizm xizmatlari (mahsulotlari) turlarini diversifikatsiya qilish; b) yangi turizm turlarini rivojlantirish doirasida avval foydalanilmagan turizm obyektlari (joylashtirish vositalaridan tashqari) va resurslarini monetizatsiya qilish; v) yangi turizm obyektida servis xizmatlari va infratuzilmani rivojlantirish; g) turizm xizmatlarini koʻrsatish sohasiga zamonaviy axborot texnologiyalarini joriy qilish; d) yangi turizm obyektlariga turistlarning tashrifini taʼminlash; e) qoʻshimcha (yangi) ish joylarini yaratish. 31. Vazirlik turoperator va gidlar tomonidan ishlab chiqilgan yangi turizm mahsulotlari va yoʻnalishlarini, shu jumladan, ommaviy axborot vositalarida keng targʻib qilish huquqiga ega. 32. Davlat subsidiyasi va subsidiya olish uchun ariza beruvchilar Vazirlikka murojaat qiladi. 33. Vazirlik ariza tushgan kundan boshlab, 10 ish kuni mobaynida uning ushbu Nizomda belgilangan talablarga mosligini oʻrganib chiqadi. 34. Arizani koʻrib chiqishda qoʻshimcha oʻrganishlar oʻtkazish talab etilsa, Vazirlik ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha 10 ish kuniga uzaytirishi mumkin. Bunda qoʻshimcha oʻrganish hududlarga chiqib oʻrganish zarurati tugʻilganda amalga oshiriladi. 35. Vazirlik arizani oʻrganib chiqib bir ish kunida davlat subsidiyasi va subsidiya ajratish yoki rad etish toʻgʻrisida qaror qabul qiladi va ushbu qaror nusxasini ariza beruvchiga qaror qabul qilingan kuni yuboradi. 36. Davlat subsidiyasi va subsidiya ajratish rad etilgan taqdirda, rad etish uchun asos boʻlgan sabablar aniq koʻrsatib oʻtilgan rad etish toʻgʻrisidagi qaror ariza beruvchiga ushbu qaror qabul qilingan kundan boshlab bir ish kunida yuboriladi. Ariza beruvchi qarorni olgan kundan boshlab koʻpi bilan bir oy davomida koʻrsatib oʻtilgan kamchiliklarni bartaraf etishi va ularning bartaraf etilganini tasdiqlovchi tegishli hujjatlarni ilova qilgan holda Vazirlikka takroran ariza bilan murojaat qilishi mumkin. 37. Davlat subsidiyasi va subsidiya berish ushbu Nizomda koʻrsatib oʻtilgan hujjatlar va maʼlumotlar toʻliq hajmda taqdim qilinmaganligi, shuningdek ariza beruvchining koʻrsatilgan talablarga javob bermasligi sabablariga koʻra rad etilishi mumkin. Davlat subsidiyasi va subsidiya berishni ushbu Nizomda koʻrsatib oʻtilmagan asoslar boʻyicha rad etish mumkin emas. 38. Ariza takroran taqdim etilgan kundan boshlab besh ish kuni mobaynida Vazirlik tomonidan qayta koʻrib chiqiladi. Bunda, yangi asoslar boʻyicha davlat subsidiyasi va subsidiya berishni rad etish mumkin emas. 39. Ushbu Nizomning 36-bandi ikkinchi xatboshisida koʻrsatilgan muddat tugagandan keyin taqdim qilingan ariza yangidan berilgan ariza hisoblanadi. 40. Grant olish uchun berilgan arizalarni koʻrib chiqish va mablagʻ ajratish toʻgʻrisida qaror qabul qilish maqsadida Komissiya shakllantiriladi. Komissiya tarkibi Vazirlik raisining buyrugʻi bilan tasdiqlanadi. 41. Komissiya tarkibiga Vazirlik xodimlari bilan bir qatorda tegishli nodavlat notijorat tashkilotlar, ilmiy-tadqiqot muassasalari vakillari hamda soha mutaxassislari kiritilishi mumkin. 42. Komissiya faoliyati ochiqlik, xolis baholash, talablarning umumiyligi va tenglik tamoyillari, masalalarni kollegial muhokama qilish va qaror qabul qilish asosida olib boriladi. 43. Komissiya qarori Komissiya tarkibining kamida uchdan ikki qismi ishtirok etganda haqiqiy hisoblanadi. Komissiya qarori koʻpchilik ovoz olish yoʻli qabul qilinadi. Ovozlar teng boʻlgan taqdirda Komissiya raisining ovozi hal qiluvchi ahamiyatga ega. Komissiyaning ishchi organi Vazirlik hisoblanadi. 44. Komissiya faoliyati ochiqligini taʼminlash maqsadida uning yigʻilishlarida ommaviy axborot vositalari vakillari, tadbirkorlik subyektlari va boshqa davlat organlari vakillari ishtirok etishlari mumkin. 45. Komissiya ishchi organi: Komissiya aʼzolarini zarur maʼlumotlar bilan taʼminlaydi; grant olish uchun arizalar, loyihalar va boshqa tegishli materiallarni qabul qiladi; komissiya yigʻilishi bayonnomalari va qarorlarini tayyorlaydi; grant olish uchun ariza beruvchilarning yigʻilishlarda ishtirokini va taqdimotlarini tashkil qiladi. 46. Komissiya: tushgan arizalarning ushbu Nizom talablariga muvofiqligini oʻrganib chiqadi; Vazirlikning Moliya-iqtisodiyot boshqarmasi bilan kelishgan holda loyihaning qiymatini belgilaydi; mablagʻ ajratish toʻgʻrisida qaror qabul qiladi va Vazirlikka taqdim qiladi. 47. Komissiya yigʻilishlari va qabul qilgan qarorlari barcha yigʻilish aʼzolari imzolagan bayonnoma bilan tasdiqlanadi. 48. Komissiya yigʻilishlarida zarur hollarda grant mablagʻi ajratilishi koʻrib chiqilayotgan loyiha tashabbuskorlari ishtirok etishlari mumkin. 49. Komissiya ariza tushgan kundan boshlab oʻn ish kuni mobaynida mablagʻ ajratish yoki rad etish toʻgʻrisida qaror qabul qiladi va ushbu qaror nusxasini ariza beruvchiga qaror qabul qilingan kuni yuboradi. 50. Arizani koʻrib chiqishda qoʻshimcha oʻrganishlar oʻtkazish talab etilsa, Komissiya ariza beruvchini yozma shaklda yoki elektron axborot tizimi orqali xabardor qiladi hamda arizani oʻrganib chiqishni qoʻshimcha 10 ish kuniga uzaytirishi mumkin. Bunda qoʻshimcha oʻrganish loyihani hududlarga chiqib oʻrganish zarurati tugʻilganda amalga oshiriladi. 51. Grant ajratish rad etilgan taqdirda, rad etish uchun asos boʻlgan sabablar aniq koʻrsatib oʻtilgan rad etish toʻgʻrisidagi qaror ariza beruvchiga ushbu qaror qabul qilingan kundan boshlab bir ish kunida yuboriladi. Ariza beruvchi qarorni olgan kundan boshlab koʻpi bilan bir oy davomida koʻrsatib oʻtilgan kamchiliklarni bartaraf etishi va ularning bartaraf etilganini tasdiqlovchi tegishli hujjatlarni ilova qilgan holda Komissiyaga takroran ariza bilan murojaat qilishi mumkin. 52. Grant berish ushbu Nizomda koʻrsatib oʻtilgan hujjatlar va maʼlumotlar toʻliq hajmda taqdim qilinmaganligi, shuningdek, ariza beruvchining koʻrsatilgan talablarga javob bermasligi sabablariga koʻra rad etilishi mumkin. Grant berishni ushbu Nizomda koʻrsatib oʻtilmagan asoslar boʻyicha rad etish mumkin emas. 53. Ariza takroran taqdim etilgan kundan boshlab besh ish kuni mobaynida Komissiya tomonidan qayta koʻrib chiqiladi. Bunda yangi asoslar boʻyicha grant berishni rad etish mumkin emas. 54. Davlat subsidiyasini ajratish uchun Vazirlik qaror qabul qilgandan soʻng bir ish kunida Moliya vazirligiga yuridik shaxs va xoʻjalik subyekti toʻgʻrisidagi maʼlumotlar va ajratilayotgan mablagʻlar hisob-kitobi aks ettirilgan buyurtmanomani taqdim etadi. 55. Moliya vazirligi Vazirlik tomonidan taqdim etilgan buyurtmanomani uch ish kunida koʻrib chiqadi va tegishli mablagʻlarni Vazirlikning shaxsiy gʻazna hisobvaraqlariga oʻtkazadi. Bunda yuridik shaxslar va xoʻjalik subyektlariga subsidiya ajratish uchun Moliya vazirligi tomonidan Vazirlikka belgilangan tartibda shaxsiy gʻazna hisobvaraqlari ochiladi. 56. Mablagʻlar tushganidan soʻng Vazirlik besh ish kunida yuridik shaxslar va xoʻjalik subyektlarining ularga xizmat koʻrsatuvchi tijorat banklaridagi hisobraqamlariga mablagʻlarni oʻtkazadi. 57. Oʻzbekiston Respublikasi Davlat budjetidan mablagʻlarning ajratilishi hamda yuridik shaxslar va xoʻjalik subyektlariga yetkazilishini Davlat moliyaviy nazorati inspeksiyasi nazorat qiladi. 58. Subsidiya va grant Jamgʻarmadan ajratiladi va Vazirlik tomonidan ariza beruvchilarning xizmat koʻrsatuvchi tijorat banklaridagi hisobraqamlariga oʻtkaziladi. Bunda grant mablagʻlarini ariza beruvchilar hisobraqamlariga oʻtkazib berish Komissiya qarorlari asosida amalga oshiriladi. 59. 3, 4 yoki 5 yulduzli toifaga ega boʻlgan mehmonxona uchun subsidiya ajratilgan davrdan boshlab 3 yildan kam boʻlmagan muddatda mehmonxonaning kamida ushbu toifaga egaligi taʼminlanishi lozim, aks holda ajratilgan subsidiya Davlat budjetiga qaytariladi. Ushbu talabga mehmonxona tomonidan rioya etilish ustidan monitoring Davlat moliyaviy nazorati inspeksiyasi va Qoʻmita tomonidan amalga oshiriladi. Ushbu talab taʼminlanmagan taqdirda, Qoʻmita tomonidan Davlat moliyaviy nazorati inspeksiyasiga taqdimnoma kiritiladi va ajratilgan subsidiya ushbu departament tomonidan belgilangan tartibda mehmonxonadan Davlat budjetiga qaytariladi Bunda mehmonxona 5 yulduzli toifadan 4 yulduzli toifaga hamda 4 yulduzli toifadan 3 yulduzli toifaga oʻtganda ajratilgan subsidiya toʻliq emas, balki ikki toifa uchun belgilangan mablagʻlar oʻrtasidagi farq Jamgʻarmaga qaytariladi. 60. Davlat subsidiyasi, subsidiya va grant olish uchun taqdim etilgan maʼlumotlar va hujjatlarning toʻgʻriligiga ariza beruvchi masʼul hisoblanadi. 61. Vazirlik davlat subsidiyasi, subsidiya va grant taqdim etish ishlarini tashkil etish, muvofiqlashtirish va monitoring olib borish, Davlat budjeti va Jamgʻarmadan ajratilgan mablagʻlarning yetkazilishi yuzasidan masʼul hisoblanadi. 62. Davlat subsidiyasi, subsidiya va grant mablagʻlari tadbirkorlik subyektlariga oʻtkazilishi ustidan nazorat qilish Davlat moliyaviy nazorati inspeksiyasi tomonidan amalga oshiriladi. 63. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Ushbu Nizom joylashtirish vositalari, transport, umumiy ovqatlanish obyektlari va koʻngilochar, maʼrifiy, ishbilarmonlik, jismoniy tarbiya-sport obyektlari hamda turistik xizmatlarni sanitariya-gigiyena jihatidan xavfsiz xizmat koʻrsatish talablari asosida sertifikatlash tartibini belgilaydi. 2. Ushbu Nizomda quyidagi asosiy tushunchalardan foydalaniladi: sertifikatlash obyektlari — joylashtirish vositalari, transport, umumiy ovqatlanish obyektlari va ularda koʻrsatilayotgan xizmatlar, koʻngilochar, maʼrifiy, ishbilarmonlik, jismoniy tarbiya-sport hamda turistlarga xizmat koʻrsatuvchi boshqa obyektlar, turistik faoliyatni amalga oshiruvchi tashkilotlar, ekskursiya xizmatlari koʻrsatuvchi tashkilotlar majmui; ariza beruvchi — sertifikatlash obyektini sanitariya-gigiyena jihatidan xavfsiz xizmat koʻrsatish talablari asosida sertifikatlashga ariza bergan shaxs; sertifikat egasi — sertifikat berilgan shaxs; sertifikatlash — sertifikatlash obyektining texnik jihatdan tartibga solish sohasidagi normativ hujjatlarlarda belgilangan talablariga muvofiqligini tasdiqlash boʻyicha faoliyat; sanitariya-gigiyena jihatidan xavfsiz xizmat koʻrsatish talablari — sanitariya-gigiyena jihatidan xavfsizlikni taʼminlash boʻyicha vakolatli idoralar tomonidan belgilangan meʼyorlar asosida koʻriladigan choralar majmui; “Oʻzbekiston. Xavfsiz sayohat kafolatlangan” (“Uzbekistan. Safe travel GUARANTEED”) maxsus tanitish belgisi — turizm va yondosh infratuzilma obyektlari hamda turistik xizmatlarda sanitariya-gigiyena jihatidan xavfsiz xizmat koʻrsatish talablarining joriy etilgani va mavjudligini tasdiqlovchi sifat va xavfsizlik belgisi; “Oʻzbekiston. Xavfsiz sayohat kafolatlangan” (“Uzbekistan. Safe travel GUARANTEED”) tizimining xavfsiz obyektlar yagona reyestri (keyingi oʻrinlarda — Reyestr) — barcha sertifikatlash obyektlari hamda Oʻzbekiston Respublikasining Davlat chegarasi oʻtkazish punktlari, avia, temir yoʻl va avtovokzallar va davlat tasarrufidagi moddiy madaniy meros obyektlari, muzeylar, teatrlar hamda yuritilishi Oʻzbekiston Respublikasi Turizm va madaniy meros vazirligi tomonidan amalga oshiriladigan boshqa madaniyat obyektlari toʻgʻrisidagi maʼlumotlarning axborot bazasi. “Uzbekistan. Safe travel GUARANTEED” tizimi boʻyicha menejer (UzSTG menejeri) — sertifikatlash obyekti mijozlari va xodimlarining umumiy sanitariya-gigiyena va epidemiologiyaga qarshi talablar hamda shaxsiy gigiyena qoidalariga rioya qilishlarini nazorat qilish xodimlarning oʻrta yoki yuqori tarkibidagi masʼul xodim. 3. Sertifikatlash obyektini sanitariya-gigiyena jihatidan xavfsiz xizmat koʻrsatish talablari asosida sertifikatlash ixtiyoriy ravishda amalga oshiriladi. 4. Sertifikatlash obyektini sanitariya-gigiyena jihatidan xavfsiz xizmat koʻrsatish talablari asosida sertifikatlash Oʻzbekiston Respublikasi Turizm va madaniy meros vazirligi huzuridagi “Turizm xizmatlarini sertifikatlash markazi” DUK (keyingi oʻrinlarda — Markaz) tomonidan amalga oshiriladi. 5. “Oʻzbekiston. Xavfsiz sayohat kafolatlangan” (“Uzbekistan. Safe travel GUARANTEED”) maxsus tanitish belgisidan foydalanishga faqatgina ushbu Nizomga muvofiq Reyestrga kiritilgan obyektlarga ruxsat beriladi. Undan boshqa obyektlar tomonidan foydalanish qonunchilikda belgilangan tartibda javobgarlikka sabab boʻladi. 6. Sertifikatlash obyektlarida UzSTG tizimini joriy qilish uchun sanitariya-gigiyena jihatidan xavfsiz xizmat koʻrsatish boʻyicha malaka sertifikatiga ega masʼul shaxs tayinlangan boʻlishi lozim 7. Sertifikatlash ushbu Nizomga 1-ilovaga muvofiq sxema boʻyicha amalga oshiriladi va quyidagi bosqichlarni oʻz ichiga oladi: ariza beruvchi tomonidan ushbu Nizomga 2 va 3-ilovalarga muvofiq sertifikatlash uchun ariza (keyingi oʻrinlarda — ariza) va unga ilova qilingan hujjatlarlar va maʼlumotlarni yuborish; sertifikatlashni oʻtkazishga shartnoma tuzish; ariza va unga ilova qilingan hujjatlarlar va maʼlumotlarni oʻrganib chiqish; oʻrganishning ijobiy natijasiga koʻra sertifikatni rasmiylashtirish, uni roʻyxatdan oʻtkazish va berish; sertifikatlangan obyektlarni Reyestrga kiritish. 8. Sertifikatlash obyektini sanitariya-gigiyena jihatidan xavfsiz xizmat koʻrsatish talablari asosida sertifikatlash uchun arizaga quyidagilar ilova qilinadi: ushbu Nizomga 3-ilovaga muvofiq sanitariya-gigiyena jihatidan xavfsiz xizmat koʻrsatish talablari bajarilganligini tasdiqlovchi maʼlumotlar; Oʻzbekiston Respublikasi Turizm va madaniy meros vazirligi huzuridagi Turizmni rivojlantirish instituti tomonidan berilgan ariza beruvchi xodimlarning sanitariya-gigiyena jihatidan xavfsiz xizmat koʻrsatish boʻyicha malaka sertifikati nusxasi. 9. Sanitariya-gigiyena jihatidan xavfsiz xizmat koʻrsatish talablari asosida sertifikatlashni amalga oshirish uchun ariza beruvchi Markazga elektron shaklda Markazning rasmiy veb-sayti orqali ariza va unga ilova qilingan hujjatlarlar va maʼlumotlarni yuboradi. 10. Sertifikatlashga ariza qabul qilingan taqdirda u qabul qilingan kunning oʻzida Markaz va ariza beruvchi oʻrtasida sertifikatlashni oʻtkazish boʻyicha shartnoma tuziladi. Sertifikatlash boʻyicha ishlarga haq toʻlash shartnoma shartlariga asosan ariza beruvchi tomonidan amalga oshiriladi. Sertifikatlash boʻyicha ishlar (xizmatlar) narxi bazaviy hisoblash miqdorining ikki baravarini tashkil qiladi. 11. Sertifikatlash boʻyicha ishlarga haq toʻlangandan soʻng bir ish kuni mobaynida Markaz arizani va unga ilova qilingan hujjatlarlar va maʼlumotlarni oʻrganib chiqadi va sertifikat berish toʻgʻrisida qaror qabul qiladi yoki ariza beruvchiga asoslangan rad javobi yuboradi. 12. Sertifikat berishni rad etish uchun quyidagilar asos boʻladi: ushbu Nizomning 8-bandida koʻrsatilgan hujjatlar va maʼlumotlar toʻliq boʻlmagan hajmda taqdim qilinganda; Sertifikatlash arizasiga ilova qilingan hujjatlar va maʼlumotlarning soxtaligi yoki notoʻgʻriligi aniqlanganda. 13. Sertifikat berish rad etilgan taqdirda ariza beruvchi rad javobini berish uchun asos boʻlgan kamchiliklarni bartaraf qilgandan soʻng bir oy muddatda arizani qayta taqdim qilish huquqiga ega. Qayta koʻrib chiqish vaqtida sertifikatlash ishlari uchun qayta toʻlov toʻlanmaydi. 14. Sertifikat blankasi qatʼiy hisobda turadigan hujjatlar hisoblanadi, hisobga olish raqami va himoyalanganlik darajasiga ega boʻladi, blankalar Markazga blankalarni zarur miqdorda Oʻzbekiston Respublikasi Turizm va madaniy meros vazirligi buyurtmasiga binoan “Davlat belgisi” davlat-ishlab chiqarish birlashmasi tomonidan tayyorlanadi, zarur miqdorda Markazga yetkaziladi va unda saqlanadi. 15. Markaz ariza va unga ilova qilingan hujjatlar va maʼlumotlarni oʻrganishning ijobiy natijasiga asosan qabul qilingan qarorga muvofiq bir ish kuni mobaynida ushbu Nizomga 4-ilovaga binoan sertifikatni rasmiylashtiradi va uni roʻyxatdan oʻtkazadi. Markaz ariza beruvchining tegishli tarzda vakolat berilgan vakiliga sertifikatni imzolab beradi. Ariza beruvchining xohishiga koʻra sertifikat QR-kod sanoqli tizimidan foydalangan holda elektron shaklda joʻnatilishi mumkin. 16. Sertifikatning amal qilish muddati u roʻyxatdan oʻtkazilgan kundan boshlab 12 oyni tashkil qiladi. 17. Markaz sertifikatni rasmiylashtirib bergan kunning oʻzida sertifikatlash obyekti toʻgʻrisidagi maʼlumotlarni Reyestrga kiritadi va ariza beruvchiga ushbu Nizomga 5-ilovaga muvofiq shaklda “Oʻzbekiston. Xavfsiz sayohat kafolatlangan” (“Uzbekistan. Safe travel GUARANTEED”) maxsus tanitish belgisini taqdim qiladi. 18. Reyestrni yuritish quyidagilarni nazarda tutadi: ushbu Nizomga 6-ilovaga muvofiq obyektlar toʻgʻrisidagi maʼlumotlarni maʼlumotlar bazasiga kiritish; maʼlumotlar bazasini butunjahon Internet axborot tarmogʻida onlayn rejimida yangilab turish. 19. Reyestr elektron shaklda yuritiladi va Oʻzbekiston Respublikasi Turizmni rivojlantirish davlat qoʻmitasi rasmiy veb-saytiga joylashtiriladi. 20. Sertifikat egasi: texnik jihatdan tartibga solish sohasidagi normativ hujjatlarlar va ushbu Nizom talablariga rioya qilishi; barcha manfaatdor shaxslar uchun sertifikat bilan bemalol tanishish imkoniyatini taʼminlashi; oʻz sertifikatini qoʻllash huquqini uchinchi shaxslarga bermasligi; faoliyatni toʻxtatish, qaytadan tashkil etish yoki joylashgan joyini yoki xizmat koʻrsatish joyini oʻzgartirish toʻgʻrisida qaror qabul qilingan kundan boshlab oʻttiz kun davomida sertifikatning asl nusxasini ilova qilgan holda Markazga yozma xabar berishi lozim. Sertifikat egasi faoliyati tugatilgan, vaqtincha toʻxtatilgan va qaytadan tashkil etilgan taqdirda sertifikatning ham amal qilishi toʻxtatiladi. 21. Reyestrga kiritilgan sertifikatlangan obyektning (keyingi oʻrinlarda — obyekt) sertifikatlash vaqtida texnik jihatdan tartibga solish sohasidagi normativ hujjatlarlarda belgilangan talablarga muvofiqligini tasdiqlash maqsadida inspeksiya nazorati Markaz tomonidan 12 oyda 1-marta (rejaga muvofiq ogohlantirgan holda) olib boriladi. 22. Markaz inspeksiya nazoratini oʻtkazish davrini belgilaydi va Oʻzbekiston Respublikasi Turizm va madaniy meros vazirligi veb-saytida inspeksiya nazoratini oʻtkazish rejasini joylashtiradi. Inspeksiya nazoratini oʻtkazish muddati 2 ish kunini tashkil qiladi. 23. Rejaga asosan inspeksiya nazoratini oʻtkazish uchun Markaz rahbarining buyrugʻi bilan komissiya tarkibi, inspeksiya nazoratini oʻtkazish muddati va dasturi tasdiqlanadi. Inspeksiya nazoratini oʻtkazish komissiyasi tarkibiga sohaga oid nodavlat notijorat tashkilot vakillari kiritilishi majburiydir. 24. Reyestrga kiritilgan obyektlar tomonidan koʻrsatilayotgan xizmatlarning texnik jihatdan tartibga solish sohasidagi normativ hujjatlarlarda belgilangan talablarga muvofiqligini aniqlash maqsadida navbatdan tashqari inspeksiya nazorati: “yashirin xaridor” prinsipi boʻyicha xizmatlardan foydalanish orqali; Reyestrga kiritilgan obyektlar xizmatidan foydalanuvchilarning internet tarmogʻida obyekt toʻgʻrisida qoldirgan fikrlarini tahlil qilish, zarur boʻlganda qoldirilgan fikrlarni keyinchalik qayta tekshirish orqali oʻtkaziladi. 25. Komissiya oʻtkazilgan inspeksiya nazorati natijalari boʻyicha 2 kun muddatda obyekt maʼmuriyatiga va Markazga maʼlumot va hujjatlarlarni taqdim etadi. Inspeksiya nazorati natijalari salbiy boʻlganda, bu toʻgʻrisida dalolatnomada koʻrsatib oʻtiladi va Komissiya tomonidan Markazga sertifikatning amal qilishini toʻxtatib turish toʻgʻrisida taklif kiritiladi. 26. Markaz 1 ish kuni mobaynida Komissiya taklifiga koʻra sertifikatning amal qilishini toʻxtatib turish toʻgʻrisida qaror qabul qiladi, bu toʻgʻrisida Reyestrga maʼlumotlar kiritadi va sertifikat egasiga bildirishnoma yuboradi. 27. Inspeksiya nazorati dalolatnomasida koʻrsatilgan kamchiliklar obyekt tomonidan bartaraf etilgan taqdirda Markaz taqdim etilgan hujjatlarlar va joyida oʻrganish asosida 1 ish kuni mobaynida oldin tuzilgan dalolatnomaga qoʻshimcha dalolatnoma tuzadi va obyektga rasmiylashtirilgan sertifikatning amal qilishini tasdiqlash toʻgʻrisida qaror qabul qiladi. 28. Ariza beruvchilar va sertifikat egalari ular tomonidan taqdim qilingan arizalar va ularga ilova qilingan hujjatlarlar va maʼlumotlarda koʻrsatib oʻtilgan axborotlarning ishonchliligi uchun javob beradilar. 29. Markaz oʻz faoliyatini amalga oshirish natijasida olingan, ariza beruvchi va sertifikat egasi toʻgʻrisidagi maxfiy maʼlumotlarning saqlanishini taʼminlashi kerak. 30. Ushbu Nizom talablari buzilishida aybdor boʻlgan shaxslar qonun hujjatlarlariga muvofiq javob beradilar. Subyektlar Tadbirlar Bajarish muddatilari Ariza beruvchi Ushbu Nizomga 2 va 3-ilovalarga muvofiq Sertifikatlash uchun elektron shaklda Markaz rasmiy veb-sayti orqali ariza va unga ilova qilingan hujjatlar va maʼlumotlarni yuboradi. Ariza beruvchining xohishiga koʻra Sertifikatlash organi Ariza va unga ilova qilingan hujjatlar va maʼlumotlarni oʻrganib chiqadi hamda ariza beruvchi oʻrtasida sertifikatlashni oʻtkazish boʻyicha shartnoma tuzadi va yuboradi. 1 ish kuni mobaynida Arizachi Shartnoma boʻyicha sertifikatlash ishlariga haq toʻlaydi. Shartnomada belgilangan muddatda Sertifikatlash organi Ariza va unga ilova qilingan hujjatlar va maʼlumotlarni oʻrganib chiqadi, sertifikatni rasmiylashtiradi, uni roʻyxatdan oʻtkazadi va sertifikatni beradi. Syertifikatlangan obyektlarni yagona reyestrga kiritadi. 1 ish kuni mobaynida Sertifikatlash obyektini sanitariya-gigiyena jihatidan xavfsiz xizmat koʻrsatish talablarini bajarganligini tasdiqlovchi maʼlumotlar __________________________________________________________________________________________________ (sertifikatlash obyektining nomi) T/r Texnik jihatdan tartibga solish sohasidagi normativ hujjatlarlar talablari Texnik jihatdan tartibga solish sohasidagi normativ hujjatlarlarning bajarilganligi toʻgʻrisida maʼlumot Tasdiqlovchi hujjat va maʼlumotlar 1. 2. 3. 4. Tashkilot rahbari: __________________ (shaxsiy imzo) ____________________________________________ (F.I.O.) 20__ yil ____ ______________ (sana) 1. Ariza beruvchining nomi. 2. Ariza beruvchining pochta manzili (joylashgan joyi). 3. Soliq toʻlovchining identifikatsiya raqami. 4. Ariza beruvchining vakili toʻgʻrisida maʼlumot (F.I.O., telefon raqami, elektron pochta manzili). 5. Ariza beruvchiga rasmiylashtirilgan muvofiqlik sertifikati raqami va berilgan sana. 1. Ushbu Nizom Oʻzbekiston Respublikasi Turizm va madaniy meros vazirligi huzuridagi budjetdan tashqari Xavfsiz turizm jamgʻarmasining (keyingi oʻrinlarda — Jamgʻarma) vazifalari va faoliyati yoʻnalishlarini, shuningdek, uning mablagʻlarini shakllantirish va ulardan foydalanish tartibini belgilab beradi. 2. Jamgʻarma Oʻzbekiston Respublikasi Turizm va madaniy meros vazirligi (keyingi oʻrinlarda — Vazirlik) huzurida yuridik shaxs maqomisiz, turistlarning xavfsizligini taʼminlash boʻyicha tadbirlarni moliyalashtirish maqsadida tashkil etiladi. 3. Ushbu Nizomda quyidagi tushunchalar qoʻllaniladi: “Uzbekistan. Safe travel GUARANTEED” tizimi — Oʻzbekiston Respublikasi hududida xorijiy turistlarga sanitariya-epidemiologik xavfsizlik talablari asosida koʻrsatiladigan xizmatlar majmuini oʻz ichiga olgan tizim; davolanish harajatlarini qoplab berish uchun kompensatsiya — Oʻzbekiston Respublikasi rezidenti boʻlgan turoperator tomonidan “Uzbekistan. Safe travel GUARANTEED” tizimi talablariga rioya qilgan holda Oʻzbekiston Respublikasi hududida tashkil etilgan sayohat davomida xorijiy turistlar koronavirus (KORONAVIRUS (COVID-19)) infeksiyasini yuqtirib olgan taqdirda, ularga 3 ming AQSH dollari miqdorida kompensatsiya toʻlovlarini toʻlab berish; turistlarga shoshilinch yordam koʻrsatish — “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent tomonidan turistik xizmatlarni koʻrsatish shartnomasida belgilangan xizmatlarni taqdim qilmaslik yoki qisman taqdim qilmaslik, shuningdek, turoperator va (yoki) turagent bankrot deb eʼtirof etilishi oqibatida vaqtincha boʻlish mamlakatida qolib ketgan turistlarga yordam koʻrsatishga qaratilgan chora-tadbirlar majmui; turist — belgilangan tartibda “chiqish turizmi” yoʻnalishi boʻyicha turizm faoliyatini amalga oshiruvchi turoperator yoki turagent bilan xizmat koʻrsatish toʻgʻrisida shartnoma tuzgan Oʻzbekiston Respublikasi fuqarosi yoki Oʻzbekiston Respublikasida doimiy yashovchi fuqaroligi boʻlmagan shaxs; xorijiy turist — Oʻzbekiston Respublikasi rezidentlari — turoperator orqali Oʻzbekiston Respublikasi hududida turistik xizmatlardan foydalanuvchi xorijiy mamlakat fuqarosi yoki Oʻzbekiston Respublikasida doimiy yashamaydigani fuqaroligi boʻlmagan shaxs. 4. Ushbu Nizom talablari Oʻzbekiston Respublikasiga va (yoki) Oʻzbekiston Respublikasidan fors-major holatlarda fuqarolarni olib kirish va (yoki) olib chiqish holatlariga nisbatan tatbiq etilmaydi. 5. Jamgʻarma quyidagi manbalar hisobiga shakllantiriladi: “Uzbekistan. Safe travel GUARANTEED” tizimi doirasida joriy etilayotgan ixtiyoriy sertifikatlashtirishdan oʻtish uchun toʻlanadigan bazaviy hisoblash miqdorining ikki baravari miqdoridagi toʻlovlar; Moliya vazirligi huzuridagi Inqirozga qarshi kurashish jamgʻarmasidan ajratiladigan mablagʻlar; “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagentlar tomonidan zaxira qilinadigan mablagʻlar; yuridik va jismoniy shaxslarning homiylik xayriya mablagʻlari; xalqaro moliya institutlari, xorijiy va donor tashkilotlarning grantlari; Jamgʻarmaning vaqtincha boʻsh mablagʻlarini depozitlarga joylashtirishdan tushadigan daromadlar boʻyicha tushumlar; qonunchilik hujjatlarida taqiqlanmagan boshqa manbalar. 6. Jamgʻarmaga tushadigan mablagʻlar Vazirlik tomonidan taqdim etilgan arizaga asosan Oʻzbekiston Respublikasi Moliya vazirligi Gʻaznachiligi tomonidan ochiladigan shaxsiy gʻazna hisobvaraqalarida jamlanadi. 7. Jamgʻarma mablagʻlaridan quyidagi maqsadlarda foydalaniladi: a) Oʻzbekiston Respublikasi hududida tashkil etilgan sayohat davomida koronavirus (KORONAVIRUS (COVID-19)) infeksiyasi bilan zararlangan xorijiy turistlarga davolanish xarajatlarini qoplab berish uchun kompensatsiya toʻlovlarini amalga oshirish uchun; b) “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent bankrot deb eʼtirof etilishi oqibatida turistik mahsulotni sotish toʻgʻrisidagi shartnoma boʻyicha oʻz majburiyatlarini bajara olmasligi natijasida vaqtincha boʻlish mamlakatida qolib ketgan turistlarga moliyaviy yordam koʻrsatish; v) “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent tomonidan turistik xizmatlarni koʻrsatish shartnomasida belgilangan xizmatlarni taqdim qilmaslik yoki qisman taqdim qilmaslik natijasida vaqtincha boʻlish mamlakatida qolib ketgan turistlarga yordam koʻrsatish. 8. Kompensatsiya toʻlovi quyidagi shartlar asosida amalga oshiriladi: xorijiy turist Oʻzbekiston Respublikasi rezidenti boʻlgan turoperator yoki turagent tomonidan tashkil qilingan sayohat doirasida Oʻzbekistonga tashrif buyurgan boʻlishi; sayohat tashkil qiluvchi turoperator tomonidan koʻrsatiladigan xizmatlar faqat “Uzbekistan. Safe travel GUARANTEED” tizimiga kirgan turizm va yondosh infratuzilma obyektlarida tashkil qilinishi hamda tizim talablariga rioya qilgan boʻlishi lozim. 9. Turoperator xorijiy turistda koronavirus (COVID-19) infeksiyasi aniqlanganda, sayohat davomida xorijiy turist tashrif buyurgan obyekt (joy)lar toʻgʻrisidagi toʻliq maʼlumotlarni shakllantirishi shart. Turoperator koronavirus (COVID-19) infeksiyasi aniqlangan xorijiy turist tashrif buyurgan obyekt (joy)lar toʻgʻrisidagi toʻliq maʼlumotni bir kunda Sanitariya-epidemiologik osoyishtalik va jamoat salomatligi xizmati organlariga taqdim qiladi. 10. Sayohat davomida koronavirus (COVID-19) infeksiyasi bilan zararlangan xorijiy turistlarning davolanish xarajatlarini qoplashga kompensatsiya olish uchun turoperator Vazirlikka ariza bilan yozma yoki elektron shaklda murojaat qiladi. Arizada turoperatorning nomi, joylashgan joyi (pochta manzili), elektron pochta manzili koʻrsatiladi hamda unga quyidagi hujjatlar ilova qilinadi: turoperator va xorijiy turist yoki xorijiy hamkor tashkilot oʻrtasida Oʻzbekistonda turistik xizmatlar koʻrsatilishi toʻgʻrisidagi shartnoma nusxasi va vaucher; xorijiy turistning pasport nusxasi; tibbiyot muassasasining kasallikka chalinganlik boʻyicha xulosasi (turist qaysi vaqtda kasallikka chalinganligi toʻgʻrisida); tibbiyot muassasasiga yotqizilganini tasdiqlovchi hujjat, muassasaning manzili, STIR, hisob raqami va tijorat banki rekvizitlari. 11. Turoperator arizani xorijiy turist tibbiyot muassasasiga yotqizilgan kundan boshlab uch kun mobaynida Vazirlikka topshirishi shart. Xorijiy turist Oʻzbekiston hududidan chiqib ketganidan soʻng xorijiy mamlakat tibbiyot muassasalarining koronavirus (COVID-19) infeksiyasi bilan zararlanganligini va davolanganligini tasdiqlovchi hujjatlari kompensatsiya maqsadida qabul qilinmaydi. 12. Turoperator yoki turagent kompensatsiya olish uchun taqdim etilgan maʼlumotlar va hujjatlarning toʻgʻriligiga masʼul hisoblanadi. 13. Vazirlik ariza tushgan kundan boshlab uch ish kuni mobaynida uning ushbu Nizomning 10-bandida belgilangan talablarga mosligini oʻrganadi. 14. Vazirlik arizani oʻrganib chiqib bir ish kunida kompensatsiya ajratish yoki rad etish toʻgʻrisida qaror qabul qiladi va natijasi boʻyicha turoperatorni qaror qabul qilingan kuni xabardor qiladi. 15. Kompensatsiya ajratish rad etilgan taqdirda, rad etish uchun asos boʻlgan sabablar aniq koʻrsatib oʻtilgan rad etish toʻgʻrisidagi qaror ariza beruvchiga ushbu qaror qabul qilingan kundan boshlab bir ish kunida yuboriladi. Ariza beruvchi qarorni olgan kundan boshlab uch ish kunida koʻrsatib oʻtilgan kamchiliklarni bartaraf etishi va ularning bartaraf etilganini tasdiqlovchi tegishli hujjatlarni ilova qilgan holda Qoʻmitaga takroran ariza bilan murojaat qilishi mumkin. 16. Kompensatsiya berish quyidagi asoslarga koʻra rad etilishi mumkin: ushbu Nizomda koʻrsatib oʻtilgan hujjatlar va maʼlumotlar toʻliq hajmda taqdim qilinmaganligi; ariza beruvchining ushbu Nizomnig 8-bandida koʻrsatilgan talablarga javob bermasligi. Kompensatsiya berishni ushbu Nizomda koʻrsatib oʻtilmagan asoslar boʻyicha rad etish mumkin emas. 17. Ariza takroran taqdim etilgan kundan boshlab ikki ish kunida Vazirlik tomonidan qayta koʻrib chiqiladi. Bunda yangi asoslar boʻyicha kompensatsiya berishni rad etish mumkin emas. 18. Kompensatsiya Jamgʻarma mablagʻlari hisobidan ajratiladi va kompensatsiya ajratish toʻgʻrisida qaror qabul qilinganidan soʻng bir ish kunida Vazirlik tomonidan tibbiyot muassasasining hisob raqamiga oʻtkaziladi. 19. “Chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent Qoʻmitaga 15 ming AQSH dollariga teng miqdoridagi mablagʻlarni Jamgʻarmaga zaxiraga qoʻyish yuzasidan ariza bilan murojaat qilishi mumkin. Arizaga quyidagi hujjatlar ilova qilinadi: davlat roʻyxatidan oʻtkazilganligi toʻgʻrisidagi maʼlumotlar nusxasi; bank hisobraqamlari, elektron pochta manzili toʻgʻrisidagi maʼlumotlar. 20. Zaxira qilingan mablagʻlardan foydalanish tartibini belgilash maqsadida mablagʻlar zaxira qilingan kundan boshlab oʻn besh kun mobaynida turoperator yoki turagent va Qoʻmita oʻrtasida shartnoma tuziladi. Shartnomada quyidagilar koʻrsatilishi kerak: shartnomaning amal qilish muddati; tomonlarning huquq va majburiyatlari; Ushbu Nizomning 7-bandi “b” va “v” kichik bandlarida belgilangan maqsadlar uchun zaxira qilingan mablagʻlardan foydalanish, ular oʻrnini toʻldirish tartibi va muddatlari; shartnomani bekor qilish va zaxira qilingan mablagʻlarni qaytarish tartibi va muddatlari. 21. Qoʻmita zaxira qilingan mablagʻlarni Jamgʻarmaning xorijiy valyutadagi hisob raqamida jamgʻarib boradi. 22. Turoperator va turagentning litsenziyasi amal qilishi toʻxtatilgan va bekor qilingan taqdirda, Qoʻmita zaxira qilingan mablagʻlar 3 ish kuni mobaynida turoperator va turagentga qaytarilishini taʼminlaydi. 23. Quyidagilar turistlarga shoshilinch yordam koʻrsatish uchun mablagʻlar ajratishga asos boʻladi: a) vaqtincha boʻlish mamlakatidan turistlarni transport (avia, temir yoʻl, suv transporti va avtotransport) vositalari orqali eng maqbul va eng qisqa vaqtda ichida Oʻzbekiston Respublikasi hududiga qaytarish; b) “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent bankrot deb eʼtirof etilishi oqibatida turistik mahsulotni sotish toʻgʻrisidagi shartnoma boʻyicha oʻz majburiyatlarini bajara olmasligi natijasida vaqtincha boʻlish mamlakatida qolib ketgan turistlarga shartnomada belgilangan xizmatlarni koʻrsatish; v) “chiqish turizmi” yoʻnalishi boʻyicha turizm faoliyatini amalga oshiruvchi turoperator va turagent tomonidan turistik xizmatlarni koʻrsatish shartnomasida belgilangan xizmatlarni taqdim qilmaslik yoki qisman taqdim qilmaslik natijasida vaqtincha boʻlish mamlakatida qolib ketgan turistlarga shartnomada belgilangan xizmatlarni koʻrsatish. 24. Turistlarga shoshilinch yordam koʻrsatish turoperator yoki turagent bilan turizm xizmatlarini koʻrsatish toʻgʻrisida shartnoma tuzgan turistga koʻrsatiladi. 25. Qoʻmita turist (yoki vakolatli vakil), turoperator yoki turagent murojaatiga asosan xizmat koʻrsatgan turoperator yoki turagentning zaxira qilingan mablagʻlari hisobidan shoshilinch yordam koʻrsatadi. 26. Murojaatda quyidagi maʼlumotlar boʻlishi lozim: a) turistning familiyasi, ismi va otasining ismi (agar boʻlsa); b) turist joylashgan joyning manzili; v) turistik mahsulotni sotish toʻgʻrisidagi shartnoma rekvizitlari (sana, raqami va turoperator va (yoki) turagentning nomi; d) murojaat etuvchining aloqa qilinadigan maʼlumotlari (telefon raqami va (yoki) elektron pochta manzili); g) turoperator yoki turagent turizm mahsulotini sotish toʻgʻrisidagi shartnoma boʻyicha oʻz majburiyatlarini, unga kirgan turizm xizmatlarining toʻliq koʻrsatilmaganligi yoki lozim darajada koʻrsatilmaganligini tasdiqlovchi holatlar (faktlar). 27. Qoʻmita ushbu Nizomning 26-bandiga muvofiq murojaatda mavjud boʻlgan maʼlumotlarning toʻgʻriligini xizmat koʻrsatuvchi turoperator yoki turagentni jalb qilgan holda tekshiradi. Zaxira qilingan mablagʻlardan foydalanish holatlari yuzaga kelganda va turistga xizmat koʻrsatgan turoperator yoki turagent bilan aloqa oʻrnatish imkoni boʻlmagan taqdirda, Qoʻmita bir ish kunida turistga xizmat koʻrsatgan turoperator yoki turagentni va Oʻzbekiston Respublikasining xorijiy mamlakatdagi diplomatik vakolatxonasini yozma yoki elektron shaklda turistlarga shoshilinch yordam koʻrsatish uchun mablagʻ ajratilganligi toʻgʻrisida xabardor qiladi. 28. Qoʻmita murojaat qiluvchidan turistik mahsulotga kiritilgan xizmatlar boʻyicha boshqa maʼlumot va hujjatlarni talab qilishi mumkin. 29. Qoʻmita murojaat olingan kundan boshlab bir ish kunidan kechiktirmay turistga shoshilinch yordam koʻrsatish yoki uni taqdim etishni rad etish toʻgʻrisida qaror qabul qiladi. Qabul qilingan qaror toʻgʻrisida bir ish kunida turist va xizmat koʻrsatgan turoperator yoki turagent xabardor qilinadi. 30. Turistga shoshilinch yordam koʻrsatishni rad etish toʻgʻrisidagi qaror quyidagi asoslar boʻyicha qabul qilinadi: a) murojaatda ushbu Nizomning 26-bandida koʻrsatilgan maʼlumotlarning mavjud emasligi; b) murojaatda haqiqatga toʻgʻri kelmaydigan maʼlumotlar aniqlanishi; v) shoshilinch yordam koʻrsatish uchun asos yoʻqligini koʻrsatadigan holatlar aniqlanishi; g) ushbu Nizomning 4-bandida koʻrsatilgan holatlar aniqlanishi. 31. Ushbu Nizomning 30-bandida nazarda tutilmagan asoslar boʻyicha rad etishga yoʻl qoʻyilmaydi. 32. Turistlarga shoshilinch yordam koʻrsatish boʻyicha xarajatlarni moliyalashtirish Jamgʻarma mablagʻlari hisobidan transport va (yoki) joylashtirish vositalari uchun toʻlovlar va turistga shoshilinch yordam koʻrsatish uchun zarur boʻlgan boshqa xizmatlar uchun bunday xizmatlarni taqdim etadigan uchinchi shaxslarga yoki turist (vakolatli vakil)ning Oʻzbekiston Respublikasida ochilgan xalqaro plastik kartasiga toʻlash shaklida amalga oshiriladi. 33. Jamgʻarmadan ajratiladigan toʻlovlar miqdori turistlarga shoshilinch yordam koʻrsatishning haqiqiy xarajatlari asosida belgilanadi. 34. Vazirlik kompensatsiya taqdim etish, turistlarga shoshilinch yordam koʻrsatish ishlarini tashkil etish, muvofiqlashtirish va monitoring olib borish, Jamgʻarmadan ajratilgan mablagʻlarning yetkazilishi yuzasidan masʼul hisoblanadi. 35. Jamgʻarma mablagʻlaridan maqsadli foydalanilishini nazorat qilish belgilangan tartibda Oʻzbekiston Respublikasi Moliya vazirligi tomonidan amalga oshiriladi. 36. Vazir va bosh buxgalteri buxgalteriya hisobi toʻgʻri yuritilishi, Jamgʻarmaga mablagʻlar tushishi va ulardan foydalanilishi toʻgʻrisidagi hisobotlarni tuzish va taqdim etish yuzasidan belgilangan tartibda javob beradi. 37. Vazirlik Jamgʻarmaga mablagʻlar tushishi va ulardan foydalanilishi toʻgʻrisida har chorakda hisobot choragidan keyingi oyning 20-kunigacha Oʻzbekiston Respublikasi Moliya vazirligiga hisobot taqdim etadi. 38. Jamgʻarmaning hisobot yilida foydalanilmagan mablagʻlari keyinchalik ushbu Nizomda, shuningdek, Vazirlik raxbarining qaroriga muvofiq nazarda tutilgan tartibda va maqsadlarda foydalanish uchun milliy valyutada (zaxira qilingan mablagʻlar bundan mustasno) jamgʻarib boriladigan gʻazna hisob varagʻida qoladi. 39. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1. Ushbu Nizom Oʻzbekiston Respublikasida turistik zonalarga avtotransport vositalari bilan kirish uchun yigʻim undirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: turistik zona (turistik-rekreatsion zona, erkin turistik zona, kichik turistik zona, maxsus turistik zona) — muayyan chegaralarga ega boʻlgan, bir yoki bir necha turistik resurslar (tabiiy, tarixiy, ijtimoiy-madaniy, davolash-sogʻlomlashtirish obyektlari, shuningdek, turistlar va ekskursantlarning ehtiyojlarini qanoatlantira oladigan boshqa obyektlar) joylashgan, kirish turizmini va ichki turizmni, turistik industriyani rivojlantirish, turistik resurslarni muhofaza qilish hamda ulardan oqilona foydalanish maqsadida tashkil etilgan hudud; Turistik zona direksiyasi — Turistik zonaning faoliyat koʻrsatishi va boshqarilishini taʼminlash uchun tashkil etiladigan davlat unitar korxonasi shaklidagi yuridik shaxs yoki Turistik zona direksiyasi vakolatlari berilgan boshqaruv kompaniyasi; turistik zona yigʻimi — Oʻzbekiston Respublikasi turistik zonalariga avtotransport vositalari bilan kirish uchun yuridik va jismoniy shaxslardan Turistik zona direksiyasi tomonidan belgilangan miqdorlarda undiriladigan yigʻim; xizmat koʻrsatish punkti — turistik zona hududiga kirish uchun transport vositalaridan turistik zona yigʻimini undirish maqsadida tashkil etilgan, avtoturargohi mavjud boʻlgan hamda “Tourism Zone” maxsus belgisi bilan jihozlangan maxsus punkt; Turistik zona direksiyasi maxsus hisob raqami — Turistik zona direksiyasiga turistik zona yigʻimidan tushadigan mablagʻlarni jamlash uchun ochiladigan maxsus hisob raqami. 3. Turistik zona yigʻimini undirish uchun Turistik zona direksiyasi tomonidan turistik zonaga kirish nuqtasida milliy valyutada toʻlovlarni qabul qiluvchi xizmat koʻrsatish punkti tashkil qilinadi. 4. Turistik zona direksiyasi xizmat koʻrsatish punktida quyidagilarni taʼminlashi shart: xizmat koʻrsatish punktining kunu tun faoliyat olib borishi; avtoturargoh boʻlishi; yoʻl qismini toʻsib turuvchi shlagbaum boʻlishi; axborot va yoʻl harakati qoidalari belgilari oʻrnatilishi; turistik zona yigʻim summalari va ularni toʻlash tartibi haqidagi maʼlumotlarni davlat tilida, rus va ingliz tillarida koʻrinarli tarzda joylashtirish va boshqalar. Turistik zona direksiyasi turistik zona yigʻimi toʻlovini amalga oshirish imkoniyati mavjud boʻlgan mobil toʻlov dasturi ishlab chiqilishini yoki mavjud shu kabi dasturga ulanishni hamda uni xalqaro toʻlov tizimlari bilan integratsiyalashni taʼminlaydi. 5. Oʻzbekiston Respublikasi turistik zonalariga kirish uchun turistik zona yigʻimi: yuridik va jismoniy shaxslar, shu jumladan, xorijiy yuridik va jismoniy shaxslarga tegishli boʻlgan va belgilangan tartibda Oʻzbekiston Respublikasi Ichki ishlar vazirligining Davlat yoʻl harakati xavfsizligi xizmati organlarida roʻyxatdan oʻtkazilgan avtomototransport vositalaridan; Oʻzbekiston Respublikasi Tashqi ishlar vazirligida akkreditatsiyadan oʻtgan xorijiy davlatlarning diplomatik vakolatxonalari va konsullik muassasalariga, xalqaro (davlatlararo, hukumatlararo) tashkilotlar va ularning vakolatxonalariga, shuningdek, ushbu vakolatxonalar va tashkilotlarning xodimlariga va ularning oila aʼzolariga qarashli boʻlgan avtomototransport vositalaridan (Tashqi ishlar vazirligining takliflariga muvofiq tashrif buyurgan xalqaro tashkilotlarning delegatsiyalari aʼzolarining tegishli avtotransport vositalari bundan mustasno) milliy valyutada undiriladi. 6. Turistik zona yigʻimi qonunchilikda belgilangan tartibda naqd pul yoki naqd pulsiz shaklda, shu jumladan, mobil toʻlov vositalari orqali toʻlanadi. 7. Xizmat koʻrsatish punkti fiskal xotiraga ega boʻlgan nazorat-kassa mashinasiga, qonunchilik hujjatlarida nazarda tutilgan hollarda esa onlayn nazorat-kassa mashinalari yoki virtual kassaga va plastik kartochkalardan toʻlovlarni qabul qilish boʻyicha hisob-kitob terminallari bilan jihozlangan boʻlishi shart. 8. Turistik zona yigʻimini qabul qilish talon asosida, fiskal xotirali nazorat-kassa mashinasi yoki plastik kartochkalardan toʻlovlarni qabul qilish boʻyicha hisob-kitob terminali chekini bergan holda turistik zonaga kirishda belgilangan tariflar asosida amalga oshiriladi. 9. Turistik zona yigʻimi oldindan mobil toʻlov dasturlari orqali toʻlangan taqdirda, turistik zonaga kirishda ushbu toʻlov amalga oshirilganligini tasdiqlovchi maʼlumot koʻrsatiladi. 10. Turistik zona hududiga kirishda quyidagi transport vositalari yigʻimdan ozod qilinadi: belgilangan yoʻnalishi va bekatlari boʻlgan, yoʻlovchi tashish uchun moʻljallangan umum foydalanishdagi transport vositalari (trolleybus, tramvay, avtobus, yoʻnalishli taksi); Oʻzbekiston Respublikasi Tashqi ishlar vazirligining takliflariga muvofiq tashrif buyurgan xalqaro tashkilotlarning delegatsiyalari aʼzolarining tegishli avtotransport vositalari; aholi va tashkilotlarga kommunal xizmat koʻrsatuvchi tashkilotlarga (gaz, elektr energiyasi, issiqlik taʼminoti, sovuq suv, oqova suv va boshqa tashkilotlar) tegishli avtotransport vositalari; aloqa xizmatlarini koʻrsatuvchi tashkilotlarga tegishli avtotransport vositalari hamda “Oʻzbekiston pochtasi” AJning pochta joʻnatmalari; tijorat banklariga tegishli xizmat avtotransport vositalari; tibbiy va epidemiologik xizmatlar koʻrsatuvchi korxonalarning avtotransport vositalari; huquqni muhofaza qiluvchi organlar va maxsus hamda qutqaruv korxonalarining avtotransport vositalari; qishloq xoʻjaligi mahsulotlarini olib kelayotgan M1 toifadagi avtotransport vositalari; yetkazib berish xizmati (keytering) tashkilotlarining avtotransport vositalari, dafn marosimlarida xizmat koʻrsatuvchi maxsus avtotransport vositalari; elektr transportlari (elektromobillar); turistik zona hududida istiqomat qiluvchi aholining hamda ushbu hududda mehnat faoliyatini olib boruvchi ishchi va xodimlarning avtotransport vositalari; davlat organlarining xizmat avtomashinalari. Turistik zona direksiyasi ushbu toifadagi transport vositalarining oʻtishini taʼminlaydigan “ochiq punkt” oʻrnatilishini va ushbu toifadagi transport vositalarining oʻtish hisobi alohida qayd etilib borilishini taʼminlaydi. 11. Turistik zona hududiga imtiyozli (chegirmali) asoslarda kirish faqat turistik zona ishtirokchilari (rezidentlari) avtomototransport vositalariga tatbiq etiladi. 12. Turistik zona yigʻimining miqdori Turistik zona direksiyasi tomonidan turizm sohasidagi vakolatli davlat organi bilan kelishgan holda har yili 1-noyabr kuniga qadar keyingi yil uchun belgilanadi. Turistik zona yigʻimining miqdori ommaviy axborot vositalarida eʼlon qilib borilishi shart. 13. Turistik zona yigʻimi miqdori quyidagi shakllarda tasdiqlanadi: kunlik; haftalik; oylik; yillik. Turistik zona yigʻimi kunning vaqti, haftaning kuni yoki yilning oyiga, turistik mavsumga va transport toifasiga qarab tabaqalashtirilgan toʻlov shaklida joriy etilishi ham mumkin. 14. Turistik zona yigʻimi Turistik zona direksiyasi maxsus hisob raqamiga yoʻnaltiriladi. Turistik zona yigʻimi mablagʻlaridan quyidagi maqsadlarda foydalaniladi: a) turistik zonaning ekologik holatini yaxshilash, daraxtlar ekish; b) chiqindilarni qayta ishlash tizimini takomillashtirish; v) ekologik jihatdan eng kam xavf tugʻdiruvchi materiallar va mahsulotlardan foydalangan holda turistik infratuzilmani (yoʻl-koʻrsatkichlar, zamonaviy chiqindi tashlash nuqtalari va boshqalar) rivojlantirish; g) turistik zonasida qayta tiklanuvchi energiya manbalaridan foydalanishni rivojlantirish; d) turizm zonada elektr transportlaridan foydalanishni rivojlantirish va ragʻbatlantirish; e) turistik zonaning infratuzilmasi holatini yaxshilash. 15. Ushbu Nizom buzilishida aybdor boʻlgan shaxslar qonunchilik hujjatlarida belgilangan tartibda javob beradilar.